ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

privind aprobarea închirierii prin licitație publică a unui spațiu

Consiliul Local al comunei Valea Ierii, întrunit în ședința ordinară din data de 24 octombrie 2024,

Văzând referatul nr.6061/17.10.2024, întocmit de viceprimarul comunei Valea Ierii precum și raportul nr.6062/17.10.2024, întocmit de doamna Farcaș Adriana -inspector de specialitate,

Luând cunoștință de raportul de evaluare nr.286/17.09.2024 întocmit de evaluator autorizat ing.ec.Doru-Eduard Balan, referitor la chiria de piață pentru două spații aflate în patrimoniul public al comunei, însușit prin Hotărârea Consiliului Local Valea Ierii nr.65/23.09.2024,

Ținând cont de prevederile art.108, lit.c), art.129, alin.(2), lit.c), alin.(6), lit.a), art.287, lit.b), art.297, ali.(1), lit.c, art.312 și următoarele din O.U.G.nr.57/2019, cu modificările și completările ulterioare,

În temeiul art.196, alin.(1), lit.a) din O.U.G.nr.57/2019, cu modificările și completările ulterioare, privind Codul administrativ,

**Consiliul Local al comunei Valea Ierii adoptă prezenta hotărâre:**

Art.1.(1) Se aprobă închirierea prin licitație publică a unui spațiu în suprafață de 30 mp din imobilul situat în localitatea Valea Ierii nr. 159, înscris în CF nr.51105 Valea Ierii, având o valoare de inventar de 101.894,74 lei pentru desfășurarea diverselor activități(spațiu birou, punct de alimentație publică, etc).

(2) Prețul de pornire a licitației este de 0,56 lei/mp/lună, respectiv 16,66 lei/lună.

Art.2. Durata închirierii este de 5 ani, cu posibilitate de prelungire prin act adițional, la solicitarea chiriașului și cu acordul locatorului.

Art.3. Se aprobă documentația de atribuire a contractului de închiriere conform anexelor1-4 care fac parte din prezenta hotărâre.

Art. 4. Prezenta hotărâre se comunică prin intermediul secretarului general al comunei, în termenul prevăzut de lege, viceprimarului comunei Valea Ierii, Instituției Prefectului - Judeţul Cluj şi se aduce la cunoştinţă publică prin afişare la sediul Consiliului Local Valea Ierii şi publicarea pe pagina de internet [www.e-comune.ro/primaria-valea-ierii-cj](http://www.e-comune.ro/primaria-valea-ierii-cj)”.

Președinte de ședință, Contrasemnează:

Constantin Culda Secretar general al comunei,

Nelia-Crenguța Mariș

**Nr.70 din 24.10.2024**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și 0 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*